КъахIиса ХIасан Афандиясул дугIа (жиндир баракат щваяв)

Я Рабб, дир мунагьазул квешлъиялдаса Дуца дун цIуне, захIматаб балагьалдасаги цIуне, хабал гIазабалдасаги цIуне Аллагь. Дун басра гьавулеб гIамалалдасаги цIуне, дие зиян гьабулев гьалмагъасдасаги цIуне, дун машгъул гъафул гьавулеб хьулалдасаги цIуне, Мун кIочезе гьавулеб факъирлъиялдасаги цIуне. Дун къосине гьавулеб бечелъиялдасаги цIуне. Я Рабб, Дуца дие кье Аллагь, дур лъиял лагъзадирие дуца кьураб щинаб лъикIлъи, Дур гьумер дидасан къиямасеб къоялъ бусиналдасаги цIуне, бусурманавлъун чIаго гьаве бусурманавлъун хвезеги гьаве, я Аллагь. Дур рахIматалъулъ тIерхьине гьаве, Дур гIазабалдасаги цIуне я Рабб. ЧIаго вугебгIан мехалда Дур лагъзал цIунухъен цIуне. Хвараб мехалда мунагьал чуре, мунги гурхIа Аллагь.ЧIаго вукIин лъикI бугони чIаго те Аллагь, хвел лъикIаб бугони дие – хвезеги гьаве Аллагь. РухI иманалда бахъизе гьабе, иман ччукIун хвеялдаса цIуне, хабал гIазабалдасаги цIуне дунялалъул къварилъиялдасаги цIуне, лъикIлъи кье Аллагь. Мун лъазе гьаве, Мун вокьизе гьаве, Дудасан хIинкъизе гьаре, мун рехсезе квербакъе, Дур амруялда нахъ рилъине гьаре. Дуца тейилан абураб тезе тавфикъ кье, Дуде гIасилъиялдаса цIуне. Мун разияб гIамал кье, жинда гIамал гьабулеб гIилмо кье Аллагь. ХIалалаб рикъзи кье Аллагь. Мун гуреб хал гьабун тIагIат гьабиялдаса цIуне, тIагIаталда гIумру ине гьабе Аллагь. Гьабураб гIамал къабул гьабе, ниФакъалдаса ракI бацIад гьабе. Рияалдаса гIамал бацIад гьабе. Гьерсидаса мацIги, хиянаталдаса бералги рацIцIад гьаре, беразул хиянатги ракIазулъ бахчараб лъалаха Аллагь. Я Рабб, дица дуда гьарула сахлъи-саламалъи, божи, аманат, тIабигIат лъикIлъи, гIадамазда хIал рекъон вукIин, къадаралда разилъи. Я Рабб, дуе бокьанщинаб гьабизе, Дуда риханщинаб тезе тавфикъ кье, камилаб таваккалги Дудехун ракI лъикIлъиги кье, Аварагасул, гIалагьи салату васаллам, суннатал цIунизе кверги бакъе я Рабб. 

Амин Аллагь я Аллагь, Амин Аллагь я Аллагь